देवासी समाज की प्रतिभाओं का सम्मान
भास्कर न्यूज | गुड़ा बालोतान
देवासीसमाज बारह पट्टा शिक्षा एवं विकास समिति के तत्वाधान में रविवार को देवासी समाज बारह पट्टा का तृतीय प्रतिभावन सम्मान समारोह पाली जिले के तखतगढ़ शहर में स्थित काला गोरा भेरूजी मंदिर में आयोजित हुआ। जिसमें देवासी समाज बारह पट्टा के विभिन्न गांवों से आए देवासी समाज के प्रतिभावन छात्र-छात्राओं के साथ समाज की प्रतिभाओं को सम्मानित किया गया। वहीं प्रतिभावन सम्मान समारोह पशु पालन कल्याण बोर्ड उपाध्यक्ष भूपेन्द्र देवासी, कांग्रेस एसबीसी प्रकोष्ठ प्रदेश अध्यक्ष प्रेमाराम देवासी (सरपंच नेतरा), भाजपा प्रदेश मंत्री जगदीश देवासी खाराबेरा दुजाना सरपंच नागेशभाई देवासी की मौजूदगी में आयोजित हुआ। इस मौके पर पशु पालन कल्याण बोर्ड उपाध्यक्ष देवासी ने कहा कि समाज के उत्थान के लिए शिक्षा का होना जरूरी है। समाज में पुरुषों के साथ साथ महिला शिक्षा होने पर ही बालिका शिक्षा को प्रोत्साहन मिल सकता है। तथा समाज के चहुंमुखी विकास के लिए समाज में व्याप्त कुरीतियों को मिटाने के लिए युवाओं को एकजुटता दिखाकर इसके लिए आगे आकर समाज के लोगों को जागरूक करना होगा। और कांग्रेस एसबीसी सेल प्रदेश अध्यक्ष देवासी ने कहा कि सामाजिक विकास के लिए एकजुटता के साथ किए गए प्रयास सदैव सार्थक रहते है। वही समाज हित के कार्यों में आगे आने का आहवान किया। जिस प्रकार से हम सबने मिलकर इस समारोह के माध्यम से समाज की प्रतिभाओं का सम्मान करने से सामजिक कार्यक्रमों के प्रति समाज के युवाओं का रुझान बढ़ेगा। कार्यक्रम के दौरान मंच का संचालन सुदर्शन देवासी पाली चेनाराम देवासी पोमावा द्वारा किया गया। तथा कार्यक्रम के समापन पर अतिथियों एवं समाज के पदाधिकारियों द्वारा समारोह में समस्त प्रतिभावन छात्र-छात्राओं के साथ साथ सरकारी कर्मचारियों अधिकारियों जनप्रतिनिधियों का सम्मान करने को लेकर उन्हें प्रशस्ति पत्र, स्मृति चिह्न पारितोषिक प्रदान किया गया। साथ ही कार्यक्रम में सहयोग करने वाले समाज के भामाशाहों का बहुमान भी किया गया। इस मौके पर सेकाराम देवासी बिटिया, तोलाराम देवासी, मालाराम देवासी, राणाराम, भुदाराम सेदरिया बालोतान, राजाराम मालपुरा, हंसाराम, सालुराम सहित देवासी समाज बारह पट्टा के विभिन्न गांवों से आए समाज के लोग बड़ी संख्या में मौजूद रहे।
समारोह
hin_Deva mar_Deva hin_Deva hin_Deva